cyanic-selkie/wikianc huggingface dataset:
Ուիլիս Օ'Բրայեն
Կենսագրություն
Օ'Բրայենը և իր կինը մշակել են «Էմիլիո և Գուլոսո» ֆիլմը (հայտնի նաև որպես «Մշուշի հովիտ») մեքսիկացի տղայի և իր ընտանի ցուլի մասին, որոնք փրկում են իրենց քաղաքը «Լագարտո Գրանդե» կոչվող դինոզավրից, որին ընտրել է պրոդյուսեր Սըր Ջեսի Լ. Լասկին Օ'Բրայենի և Հարրիհաուզենի հետ միասին՝ հատուկ էֆեկտներ ստեղծելու համար նախքան նախագծի ձախողվելը։ Այնուհետև Օ'Բրայենն աշխատեց Կուպերի համար նոր «Սիներամա» կորպորացիայում՝ պլանավորելով կատարել «Քինգ Քոնգ»-ի վերամշակումը՝ օգտագործելով նոր լայնէկրան տեխնոլոգիան, բայց վերջում իր ներդրումն ունեցավ «Սա Սիներաման է» (1952 թվական) ճանապարհորդության մասին ֆիլմի համար, սակայն այս նախագիծը նույնպես ձախողվեց։ Օ'Բրայենը Հարրիհաուզենի հետ վերջին անգամ աշխատել է դինոզավրերի տեսարանի վրա Իրվին Ալլենի «Կենդանիների աշխարհը» (1956 թվական) բնության վավերագրական ֆիլմի համար։ Օ'Բրայենի պատմվածքի գաղափարները «Գվանգա»-ի և «Մշուշների հովիտ»-ի համար մշակվել են Էդվարդ Նասուրի և Իսմայել Ռոդրիգեսի «Սնամեջ լեռան գազանը» ֆիլմում (նույնպես 1956 թվական), բայց նա չի աշխատել ֆիլմի էֆեկտների վրա, որոնք առաջինն են միավորել ստոպ-մոշնն ու կենդանի գործողությունը գունավոր ֆիլմում։ Օ'Բրայենը կրկին աշխատեց Փիթերսոնի հետ «Սև կարիճը» (1957 թվական) և «Բեհեմոթ, ծովային հրեշը» (նույն ինքը՝ «Հսկա բեհեմոթը»)(1959 թվական) ֆիլմերում, սակայն երկու անիմատորները հետագայում պայքարեցին այլ աշխատանք գտնելու համար։
Ալլենը վարձեց Օ'Բրայենին որպես հատուկ էֆեկտների մասնագետ «Կորուսյալ աշխարհը» (1960 թվական) ֆիլմի վերամշակման համար, բայց նա քիչ աշխատանք ուներ անելու, քանի որ պրոդյուսերը ստոպ-մոշն դինոզավրերի փոխարեն ընտրեց կենդանի մողեսներ։ Նրա «Քինգ Քոնգն ընդդեմ Ֆրանկենշթեյնի» սյուժետային գաղափարներից մեկը մշակվել է Իշիրո Հոնդայի «Քինգ Քոնգն ընդդեմ Գոդզիլայի» ֆիլմում (1962 թվական), սակայն կրկին Օ'Բրայենը չներգրավվեց արտադրության մեջ։ Իր մահից կարճ ժամանակ առաջ նա անիմացիոն տեսարան է նկարահանել Լինվուդ Գ. Դաննի «Film Effects of Hollywood» ընկերության համար «Սա խենթ, խենթ, խենթ, խենթ աշխարհ է» (1963 թվական) ֆիլմում, սակայն նա մահացավ մինչև ֆիլմի թողարկումը։
Օ'Բրայենը մահացել է Լոս Անջելեսում 1962 թվականի նոյեմբերի 8-ին։ Նա այսքան ժամանակ գոյատևում էր իր երկրորդ կնոջ՝ Դարլինի շնորհիվ։ 1997 թվականին նա հետմահու արժանացել է «Winsor McCay» մրցանակին «ASIFA-Hollywood»-ի կողմից, որը «ASIFA» անիմացիոն ֆիլմերի միջազգային ընկերության («Association internationale du film d'animation») մասնաճյուղն է։ Մրցանակը շնորհվում է անիմացիոն արվեստում կյանքի կամ կարիերայի ընթացքում ունեցած ներդրումի համար։ Նրա հուղարկավորությունը տեղի ունեցավ «Chapel of the Pines Crematory»-ում։
«Գվանգիի հովիտը» (1969 թվական) ֆիլմը, որն ամբողջականացվել է «Warner Brothers»-ի համար Հարրիհաուզենի կողմից Օ'Բրայենի մահից յոթ տարի անց և հիմնված էր մի գաղափարի վրա, որը վերջինս տարիներ շարունակ փորձում էր ցուցադրել էկրանին։ Օ'Բրայենը գրել է սյուժեի ավելի վաղ տարբերակի սցենարը, որը թողարկվել է որպես «Սնամեջ լեռան գազանը» (ԱՄՆ,1956 թվական), բայց Օ'Բրայենը չի մշակել այդ ֆիլմի էֆեկտները։
Օ'Բրայենի գործունեությունը հիշատակվեց 1983 թվականի մարտին, երբ նրա կինը՝ Դարլինը, հայտնվեց 50-ամյակի միջոցառմանը, որ նշվում էր այն օրը, երբ ֆիլմն առաջին անգամ ցուցադրվեց «Գրաումանի» (հետագայում՝ «Մանի») չինական թատրոնում ՝ Հոլիվուդի բուլվարում, «Քինգ Քոնգ»-ի նոր ամբողջական ցուցադրմամբ և Քոնգի կիսանդրիի ամբողջական վերականգնմամբ, որը հայտնվեց 50 տարվա տարբերությամբ թատրոնի բացօթյա նախասրահում երկու միջոցառումների ժամանակ։ «American Cinematographer» ամսագրի 1983 թվականի օգոստոս ամսվա հրատարկման երեք հոդվածները մանրամասնում էին 1983 թվականի հոբելյանական իրադարձությունը։
1984 թվականի մարտին Օ'Բրայենի աշխատանքը հատուկ ցուցահանդեսի առարկա էր դարձել Կալիֆոռնիայի Օքլենդ քաղաքի Կայզեր կենտրոնում։ Այս ցուցադրությունը ներառում էր բազմաթիվ էսքիզներ, արտեֆակտներ և լուսանկարներ Օ'Բրայենի անձնական հավաքածուից, որոնցից մի քանիսը երբեք չէր ցուցադրվել հանրության համար։
Ռեյ Հարրիհաուզենը մինչև իր մահը՝ 2013 թվականը, շարունակեց վառ պահել Օ'Բրայենի և նրա ֆիլմերի հիշատակը ամբողջ աշխարհի ֆանտաստիկ ֆիլմի երկրպագուների համար։
Օխոտնիչի (գյուղ, Ալնաշսկի շրջան)
Օխոտնիչի (Охотничий), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Ուիլիս Օ'Բրայեն
Կարճամետրաժ համր ֆիլմեր
Հերման Ուեբերի արտադրությունը, որը հետագայում վաճառվեց Էդիսոնին.
Օխոտնիչի (գյուղ, Ալնաշսկի շրջան)
Բնակչությունը 2008 թվականին գրանցված տվյալներով կազմում էր 33 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Ալնաշսկի շրջանի բնակավայրեր
Ուիլիս Օ'Բրայեն
Կարճամետրաժ համր ֆիլմեր
«Edison Studio's Conquest Pictures» (կարճամետրաժ ֆիլմեր).
«Herbert M. Dawley Productions»․
Հորադիզի ռազմական գործողություն
Հորադիզի ռազմական գործողություն,, 1993 թ․ հոկտեմբեր-նոյեմբեր, պաշտպանական հակահրաձակողական գործողություն՝ Հադրութի, Մարտունիի և Կենտրոնական պաշտպանական շրջանների (ՊՇ) զորամիավորումների կողմից՝ Զանգելանի և Հորադիզի կրակակետերի վնասազերծման նպատակով։
1993 թվականի հոկտեմբերի 7-ին ԵԱՀԽ պատվիրակությունը հակամարտող կողմերին է ներկայացրել տարածաշրջանում «անհապաղ միջոցառումների ժամանակացույցը», որում «հակամարտության մասնակից կողմեր» էին դիտվում ՀՀ, ԱՀ և ԼՂ։ Հոկտեմբերի 11-ին Ադրբեջանի նախագահ Հ. Ալիևն իր անհամաձայնությունն է հայտնել այդ առաջարկություններին։ Միաժամանակ օգտվելով այդ առիթով հայտարարված զինադադարի (1993 թվականի հոկտեմբեր) ընձեռած հնարավորությունից՝ ադրբեջանական բանակը լրացուցիչ կուտակումներ է կատարել Ջաբրայիլի շրջանում։ Համալրվել է օտարերկրյա վարձկանների ջոկատներով, Թուրքիայի ռազմաուսումնական հաստատություններում ուսանած զինվորական կադրերով, Ուկրաինայից Ադրբեջան առաքված 40 տանկով և այլն։
Հոկտեմբերի 10-ի գիշերը լայնածավալ հարձակողական գործողություններ է սկսել Հադրութի շրջանի սահմանամերձ դիրքերի ուղղությամբ՝ նպատակ ունենալով ճեղքել Ղարաբաղյան բանակի պաշտպանությունը և տիրել Հադրութի շրջանի ողջ հարավային տարածքին։ Հոկտեմբերի 17-ին ադրբեջանական զորամիավորումները հրետակոծել են ԼՂՀ սահմանի հյոաիսարևելյան հատվածի հայկական պաշտպանական դիրքերը՝ հիմնականում Մարտակերտի շրջանի Մատաղիս գյուղի ուղղությամբ, գիշերը՝ նաև Աղդամի և Ֆիզուլիի սահմանամերձ հայկական գյուղերը, իսկ հոկտեմբերի 18-ի առավոտյան հակառակորդը տանկերից և հետևակի մարտական մեքենաներից՝ Մարտունիի դիրքերը։ ԼՂՀ զորամիավորումները, հավատարիմ մնալով Փարիզում ձեռք բերած զինադադարի մասին երկկողմ համաձայնությանը, ձգտել են չենթարկվել սադրանքներին, ձեռնպահ մնալ պատասխան քայլերից, ավերին՝ ԼՂՀ ղեկավարությունը փորձել է համոզել Ադրբեջանի իշխանություններին շարունակել խաղաղ բանակցային գործընթացը։
Հոկտեմբերի 23-ին Հադրութի, Մարտունիի և Կենտրոնական ՊՇ-ների զորամիավորումները մի քանի ուղղություններով զարգացրել են հակագրոհը, ճնշել Հորադիգի տրանսպորտային հանգույցում և նրա շրջակայքում տեղակայված թշնամու հենակետերը, ոչնչացրել և գերեվարել թշնամու 100-ից ավերի զինվոր, վերցրել Տ-72 տեսակի երեք տանկ, 4 մարտական մեքենա, «Գրադ» համակարգի 4 հրթիռային կայանք, տասնյակ բեռնատար մեքենաներ և մեծ քանակությամբ զինամթերք։ Մարտերի ընթացքում զոհվել է 8 և վիրավորվել 4 ազատամարտիկ։ Գրավելով ադրբեջանական բանակի այս ռազմակայանը՝ ղարաբաղյան ուժերը Զանգելանի, Ջաբրայիլի և Կուբաթլուի շրջանների տարածքները մեկուսացրել են Ադրբեջանից։ Հարավային ուղղությամբ գործող Ադրբեջանի ազգային բանակի զորամասերը, փաստորեն, տեղի խաղաղ բնակչության հետ հայտնվել են շրջափակման մեջ, որը ղարաբաղյան ուժերի հետագա առաջխաղացման համար լուրջ դժվարություններ է առաջացրել։ Հոկտեմբերի 25-ի կեսօրին ՊԲ հրամանատարությունը միակողմանիորեն դադարեցրել է մարտական գործողությունները և նույն օրվա ժամը 17°°-ից մինչև հոկտեմբերի 26-ի ժամը 13°°-ը հնարավորություն է տվել խաղաղ բնակչությանը հեռանալ ռազմական գործողությունների շրջանից։ Հակառակ հայկական կողմի բարի կամքի նման դրսևորման՝ հակառակորդը Զանգելանի շրջանի տարածքից անընդհատ հրթիռակոծել է Հադրութի շրջանի խաղաղ բնակավայրերը՝ ցամաքային զինտեխնիկայից բացի, օգտագործելով նաև օդուժը։ Կրակի գծից ադրբեջանցի խաղաղ բնակչության մի մասի դուրսբերման ժամկետը լրանալուց հետո ղարաբաղյան ստորաբաժանումները, հարկադրված, հոկտեմբերի 26-ին վերսկսել են հարձակումը, ճնշել ադրբեջանական Խանլըղ բնակավայրի ռազմական հենակետը։ Հոկտեմբերի 27-ին ժամը 18°°-ից Իրանի Իսլամական Հանոսպետության և Հայաստանի Հանրապետության նախագահների կոչով ՊԲ հրամանատարությունը դարձյալ դադարեցրել է ռազմական գործողությունները՝ հնարավորություն ընձեռելով Զանգելանի շրջանի խաղաղ բնակչության մնացած մասին դուրս գալ մարտական գործողությունների տարածքից։ Հոկտեմբերի 28-ին ժամը 17°°-ին, հրետանային նախապատրաստությունից հետո, հակառակորդը մեծաքանակ ուժերով հարձակման է անցել Բոյուկ Բահմանլու բնակավայրերի ուղղությամբ՝ նպատակ ունենալով վերահաստատվել նախկին դիրքերում։ Քեփմբեյլիից Ալխանլի ձգվող ռազմագոտում ՊԲ-ի հրամանատարությունը զորքերի տեղաշարժ է կատարել և ստեղծել ամուր պաշտպանություն։ Տեղական մարտերից հետո ղարաբաղյան ուժերը սկզբում կասեցրել են հակառակորդի գերակշիռ ուժերի առաջխաղացումը, ապա ձեռնամուխ եղել վերացնելու հակառակորդի կրակակետերը։ Ադրբեջանական բանակի կազմավորումները, չդիմանալով ղարաբաղյան զինուժի շարունակական ճնշմանը, լքել են գրաված դիրքերը և Արաքս գետի ծանծաղուտներով հեռացել Իրանի տարածք։ Հոկտեմբերի 28-ին ՊԲ-ի մարտիկները մտել են սահմանամերձ Մինջևան երկաթուղային կայարան։ Նոյեմբերի 1-ի առավոտյան ղարաբաղյան զինուժի վերահսկողության տակ են անցել Զանգելան շրջկենտրոնը և հարակից բնակավայրերը։ Այս ռազմական գործողությամբ Ադրբեջանը կորցրել է վերահսկողությունը Հորադիզ երկաթուղային հանգույցից մինչև ՀՀ պետական սահմանը ձգվող տարածքի վրա։
Կատեգորիա:Արցախյան պատերազմի ռազմական գործողություններ
Չեն Յանցյու
Չեն Յանցյու, չինացի դերասան։ Պեկինյան օպերայի կանացի ամպուլա, «Դան» ։
Կենսագրություն
Ծնվել է 1904 թվականի հունվարի 1-ին Պեկինում, մի փոքրիկ, աղքատ ընտանիքում ։
Օպերայով սկսել է զբաղվել վեց տարեկան հասակից՝ սովորելով տղամարդու շեն ամպուլան։ Ութ տարեկանից սկսել է սովորել կանացի Դան ամպուլան, որով կարողացել է հայտնի դառնալ ։
Առաջին անգամ բեմում ելույթ է ունեցել 11 տարեկանում ։ Չենի առավել ակտիվ ստեղծագործական շրջանը ընդգրկել է 1919 թվականից մինչև 1930-ականները ։
1958 թվականի մարտի 9-ին ժամը 20:20-ին մահացել է ինֆարկտից։ Նա հեռացավ կյանքից, բայց իր անունը մնաց որպես Պեկինյան օպերայի ոսկե դարաշրջանի լավագույն դան ։
Ծանոթագրություններ
Կատեգորիա:Չինացի դրամատուրգներ Կատեգորիա:Չինացի դերասաններ Կատեգորիա:Չինաստանի քաղաքական գործիչներ Կատեգորիա:Սրտամկանի ինֆարկտից մահացածներ
Ֆերմայի մեծ թեորեմ
Ֆերմայի մեծ թեորեմ, Ֆերմայի պնդումն այն մասին, որ ցանկացած երեք դրական թվեր, օրինակ՝ a, b, և c, չեն կարող բավարարել Դիոֆանտի հավասարմանը՝ an + bn = cn, երբ n-ը մեծ է երկուսից։
Ակնարկ
Պիեռ դե Ֆերմայի վերջին թեորեմը մնացել էր, որպես չլուծված առեղծված մաթեմատիկայում ավելի քան երեք ու կես դար։ Թեորեմը խաբուսիկ և միևնույն ժամանակ շատ պարզ պնդում է, որը Ֆերման ապացուցել է շուրջ 1637 թվականին։ Նրա պնդումը հայտնաբերվեց իր մահից մոտ 30 տարի հետո, որը գրված էր մի գրքի լուսանցքում, առանց ապացույցի։
Պնդումը, ի վերջո դարձավ մաթեմատիկայի առավել նշանավոր չլուծված խնդիրներից։ Ֆերմայի վերջին թեորեմը ապացուցելու փորձերը հուշում էին, որ թվերի տեսությունը զգալիորեն զարգանում է։ Եվ ժամանակի ընթացքում Ֆերմայի վերջին թեորեմը դուրս եկավ մաթեմատիկայում չլուծված խնդիրների ցանկից։ Այն հիմնված էր Պյութագորասի թեորեմը վրա, որտեղ նշվում է, որ a2 + b2 = c2, որտեղ a-ն և b-ն էջերի երկարություններն են, իսկ c-ն ներքնաձիգի։
Հետագա զարգացումներ և լուծումներ
Քանի որ հատուկ դեպքը՝ n = 4-ը ապացուցված էր, մնացել էր ապացուցել այն դեպքը, երբ n-ը պարզ թիվ է։ Հաջորդ երկու դարերի ընթացքում (1637–1839) վարկածը ապացուցվեց միայն 3, 5 և 7 պարզ թվերի համար։
Համարժեք պնդումներ
Իսկ եթե ունենք հավասարում, որտեղ դրանցից ոչ մեկը հավասար չէ զրոյի, ուրեմն այդ հավասարումը ունի լուծում։ Որպեսզի համեմատություն կատարենք, սկսում ենք նախնական բանաձևից։
Նախնական պնդում : x^n+y^n=z^n, որտեղ n\geq3 և, չունի լուծումներ։
Համարժեք պնդում : x^n+y^n=z^n, որտեղ n\geq3, ունի միայն դատարկ լուծումներ։
Պյութագորասի եռյակներ
Պյութագորասի եռյակը, երեք թվերի խումբ է (a, b, c), որոնք բավարարում են Ֆերմայի բանաձևի մի տեսակին՝ n = 2 ։
Պյութագորասի եռյակների օրինակներ են՝ 3, 4, 5; 5, 12, 13։ Այսպիսի անվերջ եռյակներ կան ։
(6988) 1994 WE3
(6988) , աստերոիդ աստերոիդների հիմնական գոտում։ Հայտնաբերվել է 1994 թվականի նոյեմբերի 28-ին Սեյձի Ուեդայի և Հիրոսի Կանեդայի կողմից Կուշիրոյում ։
Ֆերմայի մեծ թեորեմ
Հատուկ աստիճանների մասին ապացույցներ
Ֆերմայի ապացույցներից միայն մեկն է մեզ հասել։ Նա ապացուցել է, որ հավասարումը չունի փոխադարձ պարզ թվերի տեսքով լուծումներ։ Եվ սա ապացուցում է, որ Ֆերմայի վերջին թեորեմը ճիշտ է, քանի որ a4 + b4 = c4 հավասար է c4 − b4 = (a2)2։
(6988) 1994 WE3
Միջին հեռավորությունը Արեգակից կազմում է 2,47557 ա. մ., առավելագույնը մոտենում է 2,3928 ա. մ. հեռավորության վրա և հեռանում 2,5584 ա. մ. ։ Արեգակի շուրջ մեկ ամբողջական պտույտ է կատարում 1422,69 երկրային օրվա ընթացքում, իր ուղեծրով շարժվելով միջինում 0,253041 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,2° անկյուն։
Ֆերմայի մեծ թեորեմ
Ծանոթագրություններ
Կատեգորիա:Մաթեմատիկական թեորեմներ Կատեգորիա:Թվերի տեսություն
(6988) 1994 WE3
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գեորգի Օբրետենով
Գեորգի Տիխով Օբրետենով (Георги Тихов Обретенов; ), բուլղարացի հեղափոխական, 1876 թվականի ապրիլյան հակաթուրքական ապստամբության անդամ։
Կենսագրություն
Ծնվել է Ռուսե քաղաքում 1895 թվականից հետո, Տոնկա Օբրետենովայի (բուլղ.` Тонка Обретенова, բաբա Տոնկա, հեղափոխական) ամենափոքր տղան է։ Գեորգին ավարտել է Ռուսեի դպրոցը, օգնել հորը առևտրի մեջ Իսակչա գյուղում (Հյուսիսային Դոբրուջա)։ 1870 թվականի գարնանը մտել է Օդեսայի կադետական դպրոց։ 1875 թվականին վերադարձել է Ռուսե` ապստամբությանը նախապատրաստվելու համար, մասնակցել է Վելիկո Տիռնովոյի վաշտի սպառազինությանը։ 1875 թվականին Ստարոզագորսկի ապստամբության ձախողումից հետո նա փախավ Ռումինիա։
Գյուրգեվյան հեղափոխական կոմիտեն գնահատել է Օբրետենովի պատրաստվածությունը և նրան նշանակել հեղափոխության քարոզիչ Իլարիոն Դրագոստինովի օգնական և ապրիլյան ապստամբության ժամանակ Սլիվենյան հեղափոխական 2-րդ շրջանի զինվորական հրահանգիչ։ Գեորգի Իկոնոմովը որոշել էր հեռանալ Սլիվենից և տեղափոխվել մեկ այլ հեղափոխական շրջան, և այդ որոշումը թելադրված էր ամենայն հավանականությամբ այն բանով, որ Իկոնոմովի ընդհատակյա աշխատանքը կբացահայտեն Սլիվենում։ Այդ նույն ժամանակ Իլարիոն Դրագոստինովը և նրա օգնական Օբրետենովը ժամանել են Սլիվեն, իսկ մի փոքր ժամանակ առաջ` Կրիստյո Կուչյուկովը Շումենից, որն ուղարկված էր ներգաղթյալների կենտրոնի կողմից Սլիվենյան հեղափոխական շրջանում աշխատելու նպատակով։ Այսպիսով, Օբրետենովը դաշնակից է ձեռք բերել ի դեմս Կուչյուկովի, զբաղվելով բուլղարական հայրենասիրական քարոզչությամբ։
Տիռնովոյի շրջանի հանձնաժողովի անդամների գործողությունների շնորհիվ առաջիկա ապստամբության մասին բոլոր լուրերը հասել էին Սլիվենի ընդհատակյա հեղափոխականներին։ Որոշ ժամանակ Դրագոստինովը գնաց Արբանասի, որպեսզի հրաժեշտ տա իր հարազատներին ու ընկերներին։ Ստարա Պլանինայի միջով Օբրետենովը գնաց Տվիրդիցու, որտեղ նա կանգ առավ քահանա Ստեֆանի մոտ,իսկ ապստամբների համար նյութերով ուղեբեռը թաքցրեց եկեղեցու զոհասեղանի տակ։ Այդտեղից նա գնաց Կորտեն գյուղ, տեղական կոմիտեի ղեկավար Գեորգի Կոլեվի մոտ, սայլի մեջ տանելով նյութերով ուղեբեռը։ Եկեղեցու հետևորդների գործունեությունը խթանել է Սլիվենի նախապատրաստական ​​աշխատանքին, թեև նրանց միջև մարտավարական հակասությունները չեն հաղթահարվել։ Շատերը կողմնակից էին այն բանին, որ քաղաքում ոչ թե ապստամբություն բարձրացնեն, այլ կենտրոնանան ամբողջ Բուլղարիայով ապստամբության ելույթների վրա, որն արտացոլվել էր Սլիվենի ելույթների նախապատրաստության մեջ։
Օբրետենովը ժամանակակից հրացաններ բերեց Սլիվեն և իր գործընկերներին ասաց, որ նրանք պետք է շատ լավ զինված լինեն։ Գյուրգեվ մեկնելուց առաջ Օբրետենովը պատվիրել է իր ընկերներին զինել բոլոր զինակիցներին. բոլորը պետք է ունենային ատրճանակ և դրա համար 200 գնդակ, հրացան և դրա համար 250 փամփուշտ, ինչպես նաև դաշույններ։ Բացի այդ, զինվորը պետք է ունենար երկու գոտի փամփուշտների համար։ Օբրետենովը պնդում էր, որ 2-րդ հեղափոխական շրջանի բոլոր ապստամբները պետք է այդպես զինվեին և բանավոր հանձնարարություններ է տվել զինվորական գործի համար, չթողնելով որևէ գրավոր հրաման։ Կան այն բանի ապացույցներ, որ Սլիվենի հեղափոխական կոմիտեի ղեկավարությունը փորձել է հրացաններ ստանալ Ռումինիայից, կամավոր հիմունքներով գումարներ հավաքելով դավադիրներից։ Գեորգին նաև դրոշակ էր բերել Սլիվեն, որ կարել էին իր քույրեր Պետրանան և Անաստասիան։
Կուշ-Բունարի ապստամբների առաջնորդները` Իլարիոն Դրագոստինովը, Ստոիլ Վոյեվոդան, Գեորգի Օբրետենովը և Գեորգի Դրաժեվը որոշեցին, չնայած իրենց ենթակաների փոքր թվին, Կոտլենի տարածաշրջանում բուլղարական ապստամբություն կազմակերպել։ Նեյկովոյի ճանապարհին սննդամթերքի համար նրանք պայքարի մեջ մտան միավորված թուրքական ուժերի` բաշիբոզուկների, կանոնավոր թուրքական զորքերի և չերքեսյան հեծելազորի դեմ։ Օբրետենովը մասնակցել է թշնամու հարձակումների հետմղմանը և պաշտպանել այն զինակիցներին, որոնք վատ էին զինված (հին, անվստահելի զենքերով)։ Նա մարտի ժամանակ ծանր վիրավորվել է և 1876 ​​թվականի մայիսի 10-ին ինքնասպանություն գործել` չցանկանալով գերի ընկնել։
Արտաքին հղումներ
Կատեգորիա:Բուլղարացի հեղափոխականներ Կատեգորիա:Բուլղարիայի պատմություն Կատեգորիա:Ինքնասպաններ
Յուրի Գասպարյան
Յուրի Արսենի Գասպարյան, ՀՊՄՀ սոցիոլոգիայի և սոցիալական աշխատանքի ամբիոնի վարիչ, սոցիոլոգիական գիտությունների դոկտոր, պրոֆեսոր, ՌԴ հումանիտար գիտությունների ակադեմիայի իսկական անդամ։
Կենսագրություն
Յուրի Գասպարյանը ծնվել է 1940 թվականի ապրիլի 17-ին Լենինական քաղաքում՝ մանկավարժների ընտանիքում։ Հայրը՝ Արսեն Գասպարյանը եղել է մաթեմատիկայի ուսուցիչ հանրակրթական դպրոցում, մայրը՝ Վարդուհի Գասպարյանը եղել է ռուսաց լեզվի և գրականության ուսուցչուհի հանրակրթական դպրոցում։ 1946 - 1956 թվականներին Յուրի Գասպարյանը սովորել և ավարտել է Լենինականի Վ. Մայակովսկու անվան թիվ 5 միջնակարգ դպրոցը։ Դպրոցական տարիներին մեծ հետաքրքրություն ունենալով ֆիզիկա առարկայի ուսումնասիրման բնագավառում, և գերազանց տիրապետելով ֆիզիկայի տեսական խնդիրների լուծմանը 1955-1956 թվականներին ղեկավարել է Լենինականի քաղաքի միջնակարգ դպրոցներում գերազանց սովորող բարձր դասարանի աշակերտներից բաղկացած ֆիզիկա առարկան ուսումնասիրողների խմբակը։ 1959-1964 թվականներին սովորել է Երևանի Պետական համալսարանի տնտեսագիտական ֆակուլտետում։ Երկու տարի աշխատել է Առաջարկի և պահանջարկի Համամիութենական գիտահետազոտական ինստիտուտի Հայկական մասնաճյուղում, որպես ավագ գիտաշխատող։ 1966 թվականին ընդունվել է Կիևի Տարաս Շևչենկոյի անվան պետական համալսարանի տնտեսագիտական ֆակուլտետի ասպիրանտուրան և 1969 թվականին ստացել է տնտեսագիտական գիտությունների թեկնածուի գիտական աստիճան։ Կիևի համալսարանում ասպիրանտուրայի տարիներին Յուրի Գասպարյանը, միաժամանակ հեռակա կարգով սովորել և ավարտել է նույն համալսարանի իրավաբանական ֆակուլտետը 1970 թվականին ստանալով իրավաբանի որակավորում։ 1973 թվականին նույն համալսարանի իրավաբանական ֆակուլտետում ավարտելով հեռակա ասպիրանտուրան՝ ստացել է իրավաբանական գիտությունների թեկնածուի գիտական աստիճան։
Գործունեություն
Յուրի Գասպարյանը 1970-1990 թվականներին պատասխանատու պաշտոններ է վարել ՀԽՍՀ ներքին գործերի մինիստրության և Հանրապետական ժողովրդական վերահսկողության կոմիտեում։
Դեռ Խորհրդային Միության տարիներին Յուրի Գասպարյանը հրապուրված է եղել սոցիոլոգիայի գիտական գիտելիքների ուսումնասիրությամբ։ Մեծ դժվարություններով ձեռք է բերել սոցիոլոգիային վերաբերող գրականություն և ուսումնասիրել։ Գասպարյանը 1991-1993 թվականներին Սանկտ-Պետերբուրգում և Ռուսաստանում հայտնի գիտնական, փիլիսոփայական գիտությունների դոկտոր, պրոֆեսոր Կ. Խաբիբուլլինի ղեկավարությամբ հրատարակել է սոցիոլոգիայի գիտության բնագավառում դոկտորանտուրա ընդունվելու համար սահմանված քանակի գիտական աշխատություններ և 1993 թվականին ընդունվել Սանկտ Պետերբուրգի սոցիոլոգիայի ֆակուլտետի դոկտորանտուրա։ 1997 թվականին ավարտելով դոկտորանտուրան, գերազանցությամբ պաշտպանել է իր ատենախոսությունը և ստացել սոցիոլոգիական գիտությունների դոկտորի գիտական աստիճան։ Դոկտորական ատենախոսության թեման եղել է. «Ռուսաստանի ընտանիքի ինստիտուտի զարգացման, բարելավման և թարմացման հեռանկարները գալիք ապագայում»։ Կարճ ժամանակում Ռուսաստանում սոցիոլոգիայի գիտության բնագավառում ձեռք բերած նվաճումների համար 2000 թվականից դարձել է Ռուսաստանի Դաշնության երկրների հումանիտար գիտությունների ակադեմիայի իսկական անդամ։ 1998 թվականին Գասպարյանը տեղափոխվել է Հայաստան և մինչև 2001 թվականը աշխատել է ՀՀ ԳԱԱ փիլիսոփայության, սոցիոլոգիայի և իրավունքի ինստիտուտում՝ որպես ավագ գիտաշխատող։ 2001-2004 թվականներին աշխատել է Հայաստանի ճարտարագիտական համալսարանի փիլիսոփայության և սոցիոլոգիայի ամբիոնում՝ որպես պրոֆեսոր։ 2004-2006 թվականներին աշխատել է Երևանի պետական համալսարանի սոցիոլոգիայի ֆակուլտետում որպես Սոցիալական աշխատանքի և սոցիալական տեխնոլոգիաների ամբիոնի վարիչ։ 2006 թվականից աշխատում է Խաչատուր Աբովյանի անվան Հայկական պետական մանկավարժական համալսարանի կրթության հոգեբանության և սոցիոլոգիայի ֆակուլտետի, սոցիոլոգիայի և սոցիալական աշխատանքի ամբիոնի վարիչ։ Յուրի Գասպարյանի գիտական հետաքրքրությունների հիմնական ոլորտներն են ընտանիքի, երիտասարդության, կրթության գիտության, կրոնի, քաղաքական և տնտեսական սոցիոլոգիայի, ինչպես տեսական, այնպես էլ կիրառական հիմնահարցերը։
Յուրի Գասպարյանը սոցիոլոգիայի գիտության բնագավառում իր գիտական նվաճումներով ոչ միայն հայտնի է Հայաստանում, այլ նաև Ռուսաստանի Դաշնության և Խորհրդային Միության մյուս երկրներում։ Յուրի Գասպարյանը հեղինակ է շուրջ 250 գիտական աշխատությունների, այդ թվում 120-ից ավելի աշխատություններ, հրատարակվել են Խորհրդային Միության փլուզումից հետո, որից երկու տասնյակից ավելի մենագրություններ, ուսումնական ձեռնարկներ, մեթոդական ցուցումներ 75 հազար ընդհանուր տպաքանակով, հրատարակվել են ինչպես Հայաստանում, այնպես էլ արտասահմանում ։
Ամուսնացած է. ունի չորս արու զավակ և 11 թոռ։
Օսովեց (գյուղ, Բոբրովիցայի շրջան)
Օսովեց (Осовець), գյուղ Ուկրաինայի Չեռնիգովի մարզի Բոբրովիցայի շրջանում։ Բնակավայրը նախկինում նաև անվանվել է Շուրի։
2006 թվականի տվյալներով Օսովեց գյուղում բնակվում էր 300 մարդ։
Արտաքին հղումներ
Կատեգորիա:Ուկրաինայի Չեռնիգովի մարզի Բոբրովիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1150 թվականին հիմնադրված բնակավայրեր
Հրեական հնություններ
«Հրեական հնություններ» (հին հուն. Ἰουδαϊκὴ ἀρχαιολογία, լատ. Antiquitates Iudaicæ) Հովսեփոս Փլավիոսի երկրորդ խոշորագույն աշխատանքն է։ Գրված է I դարում հունարենով (հելլենականության աշխարհի Միջերկրածովյան «միջազգային հաղորդակցության» լեզու)։ Բաղկացած է 20 գրքերից և համարվում է ազատ, հրեական պատմության աշխարհիկ վերապատում, որը շարադրված է Հին Կտակարանի գրքերում, ինչպես նաև հետագա իրադարձություններում, ընդհուպ մինչև 66-71 թվականներին հրեական պատերազմի սկիզբը, որում հեղինակը անձամբ մասնակից է եղել, և որը նվիրված է նրա « Հրեական պատերազմը » գրքին։
Թարգմանություններ
Ռուսերեն թարգմանություններ՝
Ծանոթագրություններ
Կատեգորիա:Հրեաների պատմություն Կատեգորիա:Հին հունական գրականություն Կատեգորիա:Իսրայելի պատմություն Կատեգորիա:Հին Կտակարան Կատեգորիա:Պաղեստինի պատմություն
Մոնոպոլիա (խաղ)
«Մոնոպոլիա», սեղանի տնտեսական և ռազմավարական խաղ երկու և ավելի խաղացողների համար։ Մեծ տարածում է ստացել 20-րդ դարում տարբեր երկրներում, նաև` ԽՍՀՄ֊ում։ Վերջինիս երկրներում հայտնի է եղել նաև «Մենեջեր», «Կայսրություն», «Բիզնեսմեն» անուններով։ Խաղի նպատակն է ռացիոնալ օգտագործելով մեկնարկային կապիտալը` հասնել մյուս խաղացողների սնանկացմանը։ Փաստացի «Մոնոպոլիան» խաղադաշտ է` կազմված քառակուսիներից, որով խաղացողները հերթով շրջանաձև անցնում են։ Վանդակները բաժանվում են երկու տիպի` ակտիվներ (ձեռնարկություն, արժեքավոր բան) և իրադարձություններ։ Երբ խաղացողի շարժվելու հերթն է գալիս, նա նետում է խաղոսկրը և իմանում, թե քանի վանդակ պետք է անցնի (ամեն քայլ հանապատասխանում է մեկ վանդակի)։ Ներկայումս կան «Մոնոպոլիայի» բազմաթիվ համակարգչային տարբերակներ։
Պատմություն
1934 թվականին՝ Մեծ ճգնաժամի ժամանակ, Փենսիլվանիա նահանգի Գերմանթաուն քաղաքից Չարլզ Դարոուն «Parker Brothers» ընկերությանը ներկայացրեց Մոնոպոլիա խաղի նախագիծը։ Նախագիծը մերժվեց «դիզայնի 52 սխալի» պատճառով, բայց դա չկանգնեցրեց գործազուրկ Չարլզին, որը որոշեց ինքնուրույն թողարկել խաղը։
1935 թվականին Չարլզ Դարոուն ընկերոջ օգնությամբ Մոնոպոլիայի 5000 ինքնաշեն օրինակ արտադրեց և վաճառեց Ֆիլադելֆիայի հանրախանութում ։ Որոշ ժամանակ անց նա, չկարողանալով բավարարել անընդհատ աճող պահանջարկը, նորից դիմեց «Parker Brothers» ընկերությանը։ Մոնոպոլիան մտավ պատմության մեջ, և արդեն 1936 թվականին այն դարձավ ամենաշատ վաճառված խաղը ԱՄՆ֊ում ։
Այսօրվա դրությամբ Մոնոպոլիա խաղացողների թիվը գերազանցել է կես միլիարդը։ Աշխարհում անցկացվում են առևտրային մրցումներ Մոնոպոլիա խաղով` զգալի մրցանակային ֆոնդով ։
Կանոններ
Խաղացողները հերթականությամբ նետում են խաղոսկրը և համապատասխան քանակով քայլեր կատարում խաղադաշտի վրա։ Կանգնելով ակտիվի վրա՝ խաղացողը կարող է ձեռք բերել այն, եթե ազատ է, իսկ եթե այն պատկանում է մեկ այլ խաղացողի, ապա դաշտում կանգնած խաղացողը պետք է վճարի այդ դաշտ այցելելու համար` ըստ կանոններով սահմանված գնացուցակի։ Իրադարձություններով խաղադաշտ այցելելիս խաղացողին հանձնարարվում է հետևել իր համար ընկած իրադարձությանը, օրինակ՝ Բանկից ստանալ լրացուցիչ միջոցներ (Բանկը ևս մեկ խաղացող է, որը խաղում է տեղի ունեցող իրադարձությունների միջոցով մարդկային խաղացողների հետ), իր միջոցների մի մասը փոխանցել Բանկին, տեղափոխվել մեկ այլ դաշտ, իր միջոցների մի մասը տրամադրել այլ խաղացողների, բաց թողնել իր հաջորդ քայլը, ստանալ լրացուցիչ քայլ և այլն։
Ռազմավարություն
Խաղում ակտիվները պատկանում են տարբեր բնագավառների, և բնագավառում կարող է լինել 2-4 ձեռնարկություն (ակտիվ)։ Խաղադաշտում նույնատիպ արդյունաբերության ձեռնարկությունները, որպես կանոն, գտնվում են միմյանց մոտ և նշվում են նույն գույնով։ Դրանք ունեն նաև տնտեսական նմանատիպ բնութագրեր (գին, վաստակած եկամուտ)։ Այն խաղացողը, որը տիրապետում է նույն տեսակի բոլոր ակտիվներին, դառնում է մոնոպոլիստ, ինչը մեծացնում է նրա եկամուտը։ Ուստի խաղի ռազմավարությունն է գնել նույն տեսակի քարտեր բնագավառը մենաշնորհելու համար։ Տարբեր բնագավառներ իրենց տերերին բերում են տարբեր տնտեսական եկամուտներ, ուստի խաղի տարբեր փուլերում պետք է հավաքել տարբեր քարտեր (քարտը հաստատում է կոնկրետ ակտիվի սեփականության իրավունքը)․ սկզբում ամենաէժանները, իսկ խաղի վերջում՝ ավելի արժեքավորները։ Մենաշնորհ ունեցող ակտիվները կարող են «բարելավվել» նաև գումարով, ինչը մեծացնում է հակառակորդի ծախսերը դաշտ ընկնելու դեպքում։
Չորրորդ բնագավառը համարվում է առանցքային (իրական Մոնոպոլիայում այն նարնջագույն է)։ Բանտարկության պատճառով խաղացողները շատ հաճախ են կանգ առնում այս բնագավառում, իսկ գները հաջողությամբ հավասարակշռված են․ հենց սկզբից այստեղ ընկնելով՝ ոչ հարուստ խաղացողները կործանվում են։
Առցանց մոնոպոլիա
Կան շատ կայքեր, որոնք իրենց օգտվողներին առաջարկում են խաղալ հանրահայտ խաղի առցանց տարբերակը։ Ծառայությունները աջակցում են օգտագործողների չաթին և անընդհատ անցկացնում մրցույթներ։ Մոնոպոլիայի առցանց տարբերակները ավելի շատ հայտնիություն են վայելում օգտվողների շրջանում՝ իրականության և հեշտության պատճառով։
Արտաքին հղումներ
Կատեգորիա:1934 հիմնադրումներ Կատեգորիա:Խաղեր Կատեգորիա:Հոբբի Կատեգորիա:Ամերիկյան հայտնագործություններ Կատեգորիա:Ամերիկյան մշակույթ Կատեգորիա:Ատլանտիկ Սիթի
Վալենտին (գյուղ, Լազովսկի շրջան)
Վալենտին (Валентин), գյուղ Ռուսաստանի Պրիմորիեի երկրամասի Լազովսկի շրջանի կազմում։
Բնակչությունը 2010 թվականին գրանցված տվյալներով կազմում էր 942 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1907 թվականին հիմնադրված բնակավայրեր Կատեգորիա:Ռուսաստանի Պրիմորիեի երկրամասի Լազովսկի շրջանի բնակավայրեր
Եվրոպական Խորհրդարանը և Ղարաբաղյան ազատագրական պատերազմը
Եվրոխորհրդարանը (ԵԽ) Եվրամիության օրենսդիր մարմինն է։ Ստեղծման գաղափարն սկիգբ է առել 1950-ական թթ. Եվրահամայնքի ձևավորման առաջին համաձայնագրերից։
Կառուցվածք
1979 թվականից կազմավորվում է յուրաքանչյուր 4 տարին մեկ, անդամ պետությունների ներկայացուցիչների ուղղակի ընտրությունների արդյունքում՝ անդամ երկրների բնակչության թվաքանակին համարժեք։ Ունի ներքին, արտաքին և ժամանակավոր հանձնաժողովներ։ Եվրախորհրդի հետ հանդես է գալիս օրենսդրական նախաձեռնությամբ, Եվրամիության կառույցների միջոցով իրականացնում ժողովրդավարական գործառնություններ, վերահսկում, ընդունում կամ մերժում Եվրամիության բյուջեն։ ԵԽ-ի նիստերը գումարվում են Ստրասբուրգում. հանձնաժողովների, քաղաքական խմբակների աշխատանքային հանդիպումները նաև Բրյուսելում։
Ղարաբաղյան ազատագրական պատերազմը
Հայկական հիմնախնդիրներին առաջին անգամ անդրադարձել է 1987 թվականի հուլիսի 18-ի որոշումով, որով Թուրքիային կոչ էր արվում հաշտվել իր պատմական անցյալի հետ և ճանաչել 1915-ի Հայոց ցեղասպանության փաստը։ Առանձին հոդվածով Թուրքիային պարտավորեցվում էր հոգ տանել և պահպանել իր տարածքում գտնվող հայկական պատմաճարտարապետական հուշարձանները։ Ղարաբաղյան շարժման վերսկսման և Ադրբեջանի կողմից արցախահայությանը պարտադրած պատերազմի ընթացքում ԵԽ ընդունել է մեկ տասնյակ բանաձևեր։ 1988 թվականի մարտի 10-ին ընդունած առաջին բանաձևում արձանագրվել է Հայաստանում տեղի ունեցող բազմամարդ ցույցերի փաստը և Եվրոպական համայնքի անդամ երկրներին կոչ է արվել հայանպաստ միասնական դիրքորոշում ունենալ ԼՂ հիմնախնդրի կարգավորման հարցում։ Երկրորդ բանաձևը ընդունվել է նույն թվականի հուլիսի 7-ին. որում նշվում է. «... նկատի ունենալով Հայաստանի հետ Լեռնային Ղարաբաղի միավորվելու պահանջը և Լեռնային Ղարաբաղի պատմական կարգավիճակը որպես Հայաստանի մաս. ինչպես նաև 1988 թվականի փետրվարին Աումգայիթում սանձազերծած կոտորածները դատապարտել հայերի նկատմամբ իրականացվող բռնությունները և աջակցել Լեռնային Ղարաբաղի հայ բնակչությանը Ղսոսբաղը Հայաստանի հետ միավորելու պահանջին, ապահովել Ադրբեջանի հայ բնակչության անվտանգությունը, պատմել հայկական ջարդերն իրականացնողներին...»։ Բանաձևում, որպես հիմնախնդրի ժամանակավոր լուծում, առաջարկվել է ԼՂ-ի կառավարումը հանձնել կենտրոնական իշխանությանը։ 1989-1991 թվականներին ընդունած բանաձևերում մտահոգություններ են արտահայտված «Ղարաբաղ» կոմիտեի անդամների անօրինական ձերբակալության, Բաքվի հայկական ջարդեր, ՀՀ և ԼՂ շրջափակման, «Օղակ» գործողության ժամանակ խորհրդային բանակի և Ադրբեջանի ՄՀՆՋ-ականների կատարած բռնությունների և անօրինականությունների կապակցությամբ։ 1991-1994 թվականներին ընդունված բանաձևերն առանձնանում են հակամարտող կողմերի միջև որոշակի հաշվեկշիռ ապահովելու ձգտմամբ և փոփոխված դիրքորոշումներով։ 2002 թվականի փետրվարին և 2004 թվականի հունվարին խորհրդարանը պատգամավոր Պ. Գարթոնի ներկայացրած զեկույցների հիման վրա ընդունել երկու բանաձև, որոնցով կոչ է արվում հակամարտող կողմերին հիմնախնդիրը լուծել քաղաքական և ոչ առճակատման ճանապարհով։
Կրտսեր որդու փողոցը
«Կրտսեր որդու փողոցը» («Улица младшего сына»), վիպակ, որը գրել են Լև Կասիլը և Մաքս Պոլյանովսկին 1949 թվականին Երկրորդ Համաշխարհային պատերազմի մասնակից Խորհրդային Միության կողմից, հերոս-պիոներ կոչմանն արժանացած Վոլոդյա Դուբինինի կյանքի և մահվան մասին։
Սյուժե
Գիրքը բաղկացած է երկու մասից։
Մրցանակներ
1951 թվականին «Կրտսեր որդու փողոցը» վիպակի համար Լև Կասիլը և Մաքս Պոլյանովսկին արժանացել են Ստալինյան 3-րդ աստիճանի մրցանակի։
Էկրանավորում
1962 թվականին վիպակի հիման վրա նկարահանվել է համանուն ֆիլմը։
Հետաքրքիր փաստեր
«Պիոներների ափը» (ռուս․՝ «Берег пионеров») գլխում հիշատակվում են երեք արտեկյան ճամբարներ՝ «Վերին» («Верхний»(, «Ստորին» («Нижний») և «Ճամբար № 3» («Лагерь № 3»)։ Սակայն ներկայացված ժամանակաշրջանում «Ճամբար № 3»-ը Արտեկում դեռ գոյություն չուներ։ Այն Արտեկին է միացվել 1944 թվականին, իսկ ճամբարները համարներով անվանելը մտցվել է ավելի ուշ՝ 1948 թվականին ։
Գրքում Արտեկի ճամբարի տնօրենն է «ամենահաս Բորիս Յակովլևիչը» (ռուս․՝ «вездесущий Борис Яковлевич»)։ Իրականում Բորիս Յակովլևիչ Օվչուկով-Սուվորով պատերազմից առաջ ճամբարում զբաղեցրել է քաղաքական աշխատանքի գծով տնօրենի տեղակալի պաշտոնը։ Նա բռնադատվել է, ապա մասնակցել պատերազմին, իսկ Արտեկի տնօրեն է նշանակվել արդեն պատերազմից հետո ։
Արտաքին հղումներ
Կատեգորիա:Գրքեր Երկրորդ համաշխարհային պատերազմի մասին Կատեգորիա:Լև Կասիլի ստեղծագործություններ
Օկատևո (գյուղ, Դարովսկի շրջան)
Օկատևո (Окатьево), գյուղ Ռուսաստանի Կիրովի մարզի Դարովսկի շրջանի կազմում։
Բնակչությունը 2004 թվականին գրանցված տվյալներով կազմում էր 252 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1622 թվականին հիմնադրված բնակավայրեր Կատեգորիա:Ռուսաստանի Կիրովի մարզի Դարովսկի շրջանի բնակավայրեր
(6989) Հոշինոսատո
(6989) Հոշինոսատո (Hoshinosato), աստերոիդ աստերոիդների հիմնական գոտում։ Հայտնաբերվել է 1994 թվականի դեկտեմբերի 6-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 3,010484 ա. մ., առավելագույնը մոտենում է 2,7264 ա. մ. հեռավորության վրա և հեռանում 3,2946 ա. մ. ։ Արեգակի շուրջ մեկ ամբողջական պտույտ է կատարում 1907,89 երկրային օրվա ընթացքում, իր ուղեծրով շարժվելով միջինում 0,18869 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,39° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պետական պարտք
Պետական պարտք, երկրին (ներքին պարտք) և արտասահմանյան (արտաքին պարտք) քաղաքացիներին, ֆիրմաներին ու հաստատություններին պետության պարտքը։ Պետական պարտքը պետության ֆինանսական գործունեության արդյունք է, որն իրականացվում է բյուջեի դեֆիցիտը ծածկելու համար։ Բյուջեի դեֆիցիտն այն գումարն է, որով տվյալ տարում պետության կատարած ծախսերը գերազանցում են նրա եկամուտները։ Մեկ այլ սահմանման համաձայն էլ, պետական պարտքը երկրի պետական բյուջեի բոլոր տարիների գումարային դեֆիցիտների և գումարային ավելցուկների տարբերությունն է ։
«Պետական պարտքի մասին» ՀՀ օրենքի մեջ ամրագրված է, որ ՀՀ պետական պարտքը ՀՀ անունից և ՀՀ կենտրոնական բանկի անունից, բացառությամբ ռեզիդենտների հանդեպ Կենտրոնական բանկի առկա պարտքային պարտավորությունների, ստանձված և որոշակի պահի դրությամբ առկա պարտքային պարտավորությունների համագումարն է ։
Պետական պարտքը դարձել է համընդհանուր մտահոգության առարկա թե՛ հարկատուների, թե՛ ներդրողների և թե՛ միջազգային կառույցների համար։ Եթե 20-րդ դարում պետական պարտքի հետ կապված խնդիրներին բախվում էին զարգացող երկրները, ապա 21-րդ դարում պարտքային խնդիրներ ի հայտ եկան նաև ՏՀԶԿ անդամ երկրներում, և վարկանիշային ընկերություններն սկսեցին իջեցնել նաև ՏՀԶԿ և, անգամ, Մեծ յոթնյակի անդամ երկրների վարկանիշները ։
Պետական պարտքը կարող է նպաստել երկրի տնտեսության աճին, եթե ներգրավված միջոցներն արդյունավետ են օգտագործվում։ Բացի այդ, պետական պարտքը կարող է խոչընդոտել տնտեսական աճին, եթե պարտքի սպասարկումն ու մարումը մեծ ֆինանսական միջոցներ են պահանջում, որոնք կարող էին օգտագործվել պետության առջև ծառացած այլ խնդիրները լուծելու համար ։
Պետական պարտքի էություն
Պետական պարտքը կառավարության պարտքի և Կենտրոնական բանկի պարտքի համագումարն է։ Պետական պարտքի մարման և սպասարկման ենթակա գումարները վճարվում են ամբողջությամբ և ժամանակին։ Եթե տվյալ տարվա պետական բյուջեով նախատեսված միջոցները չեն բավարարում, ապա պետական պարտքի մարման և սպասարկման ենթակա վճարումները կարող են իրականացվել առանց սահմանափակման՝ արտահայտելով այդ տարվա պետական բյուջեի կատարման մասին հաշվետվության մեջ։ Պետական պարտքը տվյալ տարվա դեկտեմբերի 31-ի դրությամբ չպետք է գերազանցի համապատասխան երկրի նախորդ տարվա համախառն ներքին արդյունքի որոշակի տոկոսը։ Հայաստանի Հանրապետության պարագայում խոսքը ՀՆԱ-ի 60 %-ի մասին ։ Եթե պետական պարտքը տվյալ տարվա դեկտեմբերի 31-ի դրությամբ գերազանցում է նախորդ տարվա համախառն ներքին արդյունքի 50 %-ը, ապա հաջորդ տարվա բյուջեի դեֆիցիտը չպետք է գերազանցի ՀՆԱ-ի վերջին երեք տարիների ծավալների ցուցանիշի 3 %-ը ։
Պետական պարտքի առաջացման պատճառներ
Գոյություն ունեն մի շարք պատճառներ, որոնց արդյունքում երկարատև ժամանակ պետական բյուջեն կարող է դեֆիցիտով աշխատել։ Հետևաբար, գոյանում և աճում է պետական պարտքը։ Պետական պարտքի առաջացման տարբեր պատճառներ գոյություն ունեն.
Պետական պարտքի մտացածին և իրական հետևանքներ
Մասնագիտական տնտեսագիտական գրականության մեջ առաջ են քաշում պետական պարտքի և տնտեսության վրա նրա ազդեցության մտացածին և իրական հետևանքները։ Շատ հաճախ տնտեսագետներին հետաքրքրում է այն հարցը, թե կարող է արդյոք պետական խոշոր պարտքը հանգեցնել պետության սնանկացմանը։ Ամերիկացի տնտեսագետները փաստում են, որ պետական խոշոր պարտքը չի կարող լինել միակ պատճառը, որի արդյունքում պետությունը կարող է սնանկ ճանաչվել ։
Պետական պարտքի մտացածին հետևանքներն են՝
Տնտեսագետ Ադոլֆ Վագները փորձել է հասկանալ, թե արդյոք պետական պարտքը կարող է գալիք սերնդի համար բեռ հանդիսանալ։ Նա նշում է, որ նախ և առաջ պետք է պարզել ներքի՞ն, թե՞ արտաքին պարտքի հետ գործ ունենք։ Պարտքի մեծ մասը ներքին պարտքն է։ Պետական պարտատոմսերի մեծ մասը բաշխված է երկրի ներսում։ Փաստորեն, պետական պարտքը միաժամանակ հասարակության ակտիվն է։ Տվյալ երկրի քաղաքացիների հայեցողության տակ գտնվող պետական պարտատոմսերի մարումը գնողունակության ոչ մի արտահոսք չի առաջացնի երկրի տնտեսությունից ։
Սակայն չի էլ կարելի ժխտել, որ պետական պարտքը կարող է նաև լուրջ խնդիրներ առաջացնել տնտեսության համար։ Պետական պարտքի իրական հետևանքներն են՝
Արտաքին հղումներ
Կատեգորիա:Տնտեսական ցուցանիշներ Կատեգորիա:Բյուջե Կատեգորիա:Ֆինանսներ Կատեգորիա:Քաղաքական տնտեսագիտություն
Վալենտինովկա (գյուղ, Արխանգելսկի շրջան)
Վալենտինովկա (Валентиновка, Валентиновка), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Արխանգելսկի շրջանի բնակավայրեր
Կորդեբալետ
Կորդեբալետ (corps de ballet, corps - անձնակազմ և ballet - բալետ), օպերա-բալետային թատրոնում խմբական ու մասսայական պարեր կատարող պարողների և պարուհիների կոլեկտիվ։
Կատեգորիա:Բալետ
Իվան Կովալևսկի
Իվան Եֆիմովիչ Կովալևսկի (Ива́н Ефи́мович Ковале́вский, ), ռուս խորհրդային բանաստեղծ, ԽՍՀՄ գրողների միության անդամ։ Խորհրդային բանակի մայոր, Քաղաքացիական և Հայրենական մեծ պատերազմների մասնակից, որի ընթացքում, ընկնելով գերի, գրել է հակաֆաշիստական բանաստեղծություններ։
Կենսագրություն
Ծնվել է Բոչեչկի գյուղում (այժմ՝ Ուկրաինայի Սումիի մարզի Կոնոտոպի շրջան) աղքատ գյուղացու ընտանիքում։ Եկեղեցածխական դպրոցն ավարտելուց հետո աշխատել է բատրակ, այնուհետև՝ աշակերտ շաքարի գործարանում։
Հոկտեմբերյան հեղափոխությունից հետո մտնել է Կարմիր գվարդիա։ Խորհրդային փառապանծ զորահրամանատար Գայի հրամանատարությամբ գործած 24-րդ Սամարա-Սիմբիրսկյան Երկաթյա հրաձգային դիվիզիայի շարքերում մասնակցել է Քաղաքացիական պատերազմին։ Աչքի է ընկել այն մարտում, որտեղ Սիմբիրսկի դիվիզիան գործել է Վասիլի Չապաևի 25-րդ հրաձգային դիվիզիայի հետ համատեղ։ Չապաևը Կովալևսկուն անձամբ է հանձնել անվանական ժամացույցը ։
1920 թվականին ընդունվել է ՌԿԿ (բ)-ի շարքերը։
Այնուհետև նա մասնակցել է բասմաչության ոչնչացմանը։
Որոշելով կյանքը նվիրել Կարմիր բանակում ծառայությանը՝ ընդունվել է Տաշքենդի ռազմական ուսումնարան, որը 1924 թվականին ավարտելուց հետո ուղարկվել է Դոնի Ռոստով, որտեղ ծառայել է հրետանիում մինչև 1941 թվականը։
1932 թվականին Կովալևսկին ավարտել է Բարձրագույն հրետանային դասընթացները և նշանակվել Դոնի 9-րդ հրաձգային դիվիզիայի Նովոչերկասկի տանկային գումարտակի մարտական սնուցման պետ ։ Հետագայում արժանացել է մայորի կոչման։
Գրել է բանաստեղծություններ, հրատարակել «Իմ հերոսները» (1938) և «Ճակատամարտից առաջ» ժողովածուները (1940)։
Գերության մեջ շարունակել է ստեղծել հակաֆաշիստական բանաստեղծություններ, որոնք գրել է բարաքների պատերին, ցեմենտի թղթե պարկերի կտորների վրա։
1945 թվականին ազատվել է գերությունից։ Հատուկ ստուգումներ անցնելուց հետո Կովալևսկու մայորի զինվորական կոչումը վերականգնվել է և նա զորացրվել է հիվանդության պատճառով ։
Սակայն գերության մեջ Կովալևսկու առողջությունը լրջորեն խաթարվել էր, և 1952 թվականին նա հեռանում է գործարանից և կենտրոնանում ստեղծագործելու վրա։
1959 թվականին Կովալևսկու բանաստեղծությունները, որոնք նա գրել էր ֆաշիստական գերության մեջ և պահպանել, տպագրվել են «Դոն» ամսագրում՝ Եվգենի Դոլմատովսկու նախաբանով։
Այնուհետև լույս են տեսնում նրա բանաստեղծությունների ժողովածուները՝ «Երգի ծնունդը», «Խոնարհվել են ուռիները», «Կռվով նվաճվածը», «Ես կրկին ճանապարհին եմ», «Կարմիր թռչուն», «Դաշտերի, խոտերի վրա...», «Թակիր, սիրտ իմ», «Աղբյուրի լույս»։
Նա նաև հրատարակում է բանաստեղծական ժողովածուներ երեխաների համար՝ «Մեր տան մոտ, խաղաղ Դոնի մոտ» և «Կարմիր թռչուն»։
Մահացել է կյանքի 95-րդ տարում Դոնի Ռոստովում, 1994 թվականի հունիսի 11-ին ։
Արտաքին հղումներ
Կատեգորիա:Ռուսաստանի քաղաքացիական պատերազմի մասնակիցներ Կատեգորիա:ԽՄԿԿ անդամներ Կատեգորիա:Խորհրդային մանկագիրներ Կատեգորիա:Ռուսաստանի գրողների միության անդամներ Կատեգորիա:ԽՍՀՄ գրողների միության անդամներ Կատեգորիա:Խորհրդային գրողներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Կարմիր աստղի շքանշանի ասպետներ Կատեգորիա:Ռուս բանաստեղծներ Կատեգորիա:Խորհրդային բանաստեղծներ Կատեգորիա:Անձինք այբբենական կարգով Կատեգորիա:Բանաստեղծներ այբբենական կարգով
Ամերիկյան բոլոր ժամանակների ֆիլմերի 100 մեծագույն աստղեր
Ամերիկյան բոլոր ժամանակների ֆիլմերի 100 մեծագույն աստղեր (AFI’s 100 Years… 100 Stars), Ամերիկյան կինոակադեմիայի կողմից հրապարակված վարկանիշային ցանկ, որտեղ ընդգրկվել են Ամերիկյան ֆիլմերի 50 հանրահայտ դերասան-դերասանուհիներ (25 դերասան և նույնքան դերասանուհի) ։
Ցանկը կազմվել է նախապես ընտրված 500 դերասան-դերասանուհիներից ։
Ցուցակը հրապարակվել է 1999 թվականի հունիսի 16-ին CBS հեռուստաալիքով հատուկ հրավիրված դերասանուհի Շիռլի Թեմպլի կողմից, որը նույնպես ընդգրկված էր այդ ցանկում ։
Ծանոթագրություններ
Կատեգորիա:Ամերիկյան ֆիլմեր Կատեգորիա:Կինեմատոգրաֆիական ցուցակներ
Տատյանա Մոկշանովա
Տատյանա Մոկշանովա (ամուսնությունից հետո՝ Շվեցովա,  Мокшановонь Татьяна, ), էրզյացի բանաստեղծուհի , թարգմանիչ և խմբագիր ։ Ռուսաստանի գրողների միության անդամ 2014 թվականից  ։ Մորդովիայի Հանրապետության ղեկավարի երիտասարդ հեղինակների գրական մրցանակի դափնեկիր (2006) ։
Կենսագրություն
Տատյանա Մոկշանովան ծնվել է 1984 թվականի հունվարի 9-ին Սամարայի մարզի Շենտալինսկի շրջանի Բագանա գյուղում։ 2001 թվականին ավարտել է Բագանայի միջնակարգ դպրոցը և ընդունվել Մորդովիայի Ն. Պ. Օգարևի անվան պետական համալսարանի բանասիրական ֆակուլտետի Էրզիայի բաժին, որն գերազանց ավարտել է 2006 թվականին։
Մասնակցել է Սիկտիվկարում կայացած Ա.Է. Վանեևի հիշատակին նվիրված Ֆինո-ուգրական ժողովուրդների երիտասարդ թարգմանիչների II գրական համալսարանին, «Էթնիկական դպրոց գրադարանում» հանրապետական կրթական նախագծին (Պոդլեսնայա տավլա, Մորդովիա) , «Ազգային գրականություն Ռուսաստանի Դաշնության մշակութային տարածքում» կլոր սեղանին (Կազան) , Ռուսաստանի ժողովուրդների ազգային գրականության փառատոնին (Նիժնի Նովգորոդ, Բոլշոյե Բոլդինո գյուղ) , «Գրքային Սիբիր» միջազգային փառատոնին (Նովոսիբիրսկ) ։
Մորդովիայի գրողների՝ Վալենտինա Միշանինայի, Եվդոկիա Տերեշկինայի, Թամարա Բարգովայի, Տատյանա Ռազգուլյաևայի, Օլգա Սուսորևայի հետ միասին, Տատյանա Մոկշանովան ընդգրկված է «Մորդովիայի կանացի արձակ» հեղինակների շարքում ։
Տատյանա Մոկշանովան ուդմուրտ, ռուս, հունգարացի, ուկրաինացի հեղինակների հատվածները թարգմանում է էրզիա լեզվով ։
Տատյանան աշխատում է «Չիլիսեմա» (Արևածագ) էրզիա լեզվով մանկական և երիտասարդական ամսագրում, որպես խմբագիր) ։ Ներկայումս նա ֆինո-ուգրական գրականության ամբիոնի ասպիրանտ է ։
Տատյանա Մոկշանովան տպագրվել է «Шенталинские вести» (Շենտալինի լուրեր), «Слободские куранты» (Սլոբոդայի կուրանտներ), «Округа», «Эрзянь Мастор» , «Валдо ойме» (Թեթև հոգի), «Эрзянь правда» թերթերում, «Сятко» (Կայծ) ամսագրում ։
Ապրում է Սարանսկում ։
Ավստրալիայի մաքսային և սահմանապահ ծառայություն
Ավստրալիայի մաքսային և սահմանապահ ծառայություն, Ավստրալիայի դաշնային պետական հաստատություն, որը պատասխանատու է ավստրալիական սահմանի անվտանգության և ամբողջականության կառավարման, օրինական միջազգային ուղևորների և ապրանքների տեղաշարժումը հեշտացնելու, ինչպես նաև մաքսային հարկերի ու տուրքերի հավաքագրման համար ։
Նախարարը՝ հաստատության պատասխանատուն, ներքին գործերի նախարարան է (Բրենդան Օ՛Քոննոր)։ Ներքին գործերի պորտֆելը, գլխավոր դատախազի՝ Ռոբերտ Մաքքելանդի հսկողությամբ, ներառվում է Գլխավոր դատախազության դեպարտամենտի կազմում։ Հաստատության ներկայիս գործադիր ղեկավարը Մայքլ Քարմոդին է ։ Ծառայությանում աշխատում է ավելի քան 5800 մարդ ամբողջ Ավստրալիայից և արտասահմանից, իսկ շտաբ-կենտրոնը գտնվում է Կանբերրայում ։
Ծանոթագրություններ
Կատեգորիա:2009 հիմնադրված կազմակերպություններ
Սարիդ
Սարիդ (ثريد), արաբական խոհանոցի կերակրատեսակ, որի հիմնական բաղադրիչներից են միսն ու հացը։ Երբեմն դրանց ավելացվում է նաև բանջարեղեններ։
Պատմություն
Սարիդը մահմեդականությունում համարվում է Մուհամեդ մարգարեի սիրելի ուտեստ ։ Մեքքայում լեգենդ կա այն մասին, որ կերակրատեսակը հորինել է Խաշիմ իբն Աբդ Մանաֆը՝ Մուհամեդի նախապապը։ Ենթադրվում է, որ նա առաջին անգամ ցանկացել է հացը լցնել արգանակի մեջ, ապա առաջարկեց նմանատիպ ճաշատեսակ՝ սովատանջ ուխտավորների համար, ովքեր Մեքքայում կարճատև ուխտագնացության էին գնում ռաջաբի ժամանակ (رجب) ։ Որոշ աղբյուրների համաձայն կերակուրը սիրված է եղել ոչ միայն Մուհամեդի կողմից, այլ նաև՝ Մուավիայի (Մուավիա I իբն Աբու Աֆյան)՝ Օմեյդիների դինաստիայի առաջին խալիֆ, ով շատ է սիրել ուտել այս ապուրից ։
Սարիդը լայն տարածում ունի ոչ միայն Արաբական թերակղզում, այլև Հյուսիսային Աֆրիկա և նույնիսկ Չինաստանի Սինցզյան Ույղուրյան ինքնավար մարզում։ Իսպանիայում այս ճաշատեսակի տարբեր բաղադրատոմսեր հայտնվել է Պիրենեյան թերակղզում Մավրերի (Mauri) իշխանության ժամանակ։
Արտաքին հղում
Կատեգորիա:Արաբական խոհանոց Կատեգորիա:Ապուրներ Կատեգորիա:Մսով ուտեստներ
Կրիվոե Օզերո Վտորոե
Կրիվոե Օզերո Վտորոե (Криве Озеро Друге), գյուղ Ուկրաինայի Նիկոլաևի մարզի Կրիվոե Օզերոյի շրջանում։
2001 թվականի տվյալներով Կրիվոե Օզերո Վտորոե գյուղում բնակվում էր 2 766 մարդ։ Բնակավայրը զբաղեցնում է 8478 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կրիվոե Օզերոյի շրջանի բնակավայրեր Կատեգորիա:Ուկրաինայի գյուղեր
NBA-ի պատմության ամենաբարձրահասակ բասկետբոլիստների ցանկ
Սույն հոդվածում ներկայացված է Բասկետբոլի ազգային ասոցիացիայի (NBA) պատմության ամենաբարձրահասակ բասկետբոլիստների ցանկը։ 2013-14 մրցաշրջանի դրությամբ լիգայի ամենաբարձրահասակ մարզիկն է տանզանացի Հաշիմ Թաբիտը (221 սմ)։
Նեյսմիթի անվան բասկետբոլի փառքի սրահ առաջադրված ամենաբարձրահասակ մարզիկն է Ռալֆ Սեմփսոնը։
Տես նաև
Կատեգորիա:ԲԱԱ-ի բասկետբոլիստներ
Քենի Մաղվեսիկ
Քենի Մաղվեսիկ, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։ Գտնվում էր Տիգրիսի ձախ կողմի վտակ Խազիլի 2 ակունքների միախառնման վայրում, Գզիրա քաղաքից 36 կմ հյուսիս-արևելք ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Դոուգ Հենինգ
Դուգլաս Ջեյմս Հենինգ (Douglas James Henning, ), կանադացի աճպարար, իլյուզիոնիստ, խույս տվող նկարիչ և քաղաքական գործիչ։
Վաղ կյանք
Հենինգը ծնվել է Մանիտոբայի Վինիպեգ նահանգի Ֆորտ Գարի թաղամասում և սկսել է կախարդանքով զբաղվել Ֆորտ Գարիի Օքենվալդ դպրոցում, հետագայում տեղափոխվելով Օքվիլ, Օնտարիո։
Հենինգը սկսեց հետաքրքրվել մոգությամբ այն բանից հետո, երբ տեսավ պերուացի աճպարար Ռիչիարդի կրտսերի ելույթը էդ Սալիվանի շոուում ։ Հետագայում նա շատ հնարքներ սովորեց և ելույթ ունեցավ իր հարազատների առջև ։ Նա ի վերջո իրեն անվանեց "ապշեցուցիչ Հենդո" և սկսեց գովազդել տեղական թերթերում ։
Այն բանից հետո, երբ Հեննինգն ավարտեց Օքվիլ Թրաֆալգարի ավագ դպրոցը, նա դադարեց կախարդանքով զբաղվել, ինչպես նաև չցանկացավ դրանով ապրուստ վաստակել։ Նա հասկացավ, որ գոյություն ունեն միայն երկու տեսակի աճպարարներ՝ «... հրաշագործներ երեխաների համար և մոգերը գիշերային ակումբների համար։ Ես չէի ուզում բարի լինել»։
Այսպիսով, Փոխարենը նա ընդունվեց և դարձավ Օնտարիոյի Համիլթոն քաղաքի Մաքմաստեր համալսարանի ուսանող և սովորեց հոգեբանություն, ինչպես նաև նախապատրաստվեց բժշկական գիտական աստիճանի համար։ Հենց այնտեղ Հենինգը հանդիպեց Իվան Ռեյթմանին, իսկ 1968 թվականին Ռայթմանի ռեժիսոր Լիլ Աբների կինոարտադրության մեջ խաղաց միայնակ ժանտաքիսի դերում :